《次危大参韵送相德谦之台州别驾》
明代·虞堪

一上沧溟万里船，便朝金阙九重天。远臣艰棘曾身践，圣主哀怜有旨传。

别驾之官台宿近，长安举首日华边。故人珍重文章在，报政行看不负贤。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。